**Проект!**

**ЗАКОН ЗА ИЗМЕНЕНИЕ И ДОПЪЛНЕНИЕ НА**

**ЗАКОНА ЗА НАСЪРЧАВАНЕ НА ИНВЕСТИЦИИТЕ**

(Обн., ДВ, бр. 97 от 1997 г., попр., бр. 99 от 1997 г., доп., бр. 29 и 153 от 1998 г., изм., бр. 110 от 1999 г., бр. 28 от 2002 г., изм. и доп., бр. 37 от 2004 г., попр., бр. 40 от 2004 г., изм., бр. 34, 59, 65, 80, 82 и 86 от 2006 г., изм. и доп., бр. 42 и 53 от 2007 г., бр. 69 от 2008 г., изм. и доп., бр. 41 и 82 от 2009 г., изм. и доп., бр. 18 и 88 от 2010 г., бр. 100 от 2010 г., бр. 38, 45 и 82 от 18.05.2012 г., изм. и доп. бр. 15, 16 и 66 от 2013 г., бр. 98 от 2014 г., бр. 14, 32 от 20.02.2015 г., бр. 32 и 61 от 2015 г., бр. 85, 96 от 2017 г., изм. и доп., бр. 20 от 2018 г., бр. 44 от 2019 г., изм., бр. 21 от 2020 г., изм. и доп., бр. 17 и 21 от 2021 г., изм. и доп., бр. 22 от 2022 г.)

**§ 1.** В чл. 2а се правят следните изменения и допълнения:

1. Алинея 1 се изменя така :

„Разпоредбите за насърчаване на инвестициите по глава трета, Раздел III, чл. 22в и чл. 22д и по глава четвърта са в изпълнение на изискванията на Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L 187/1 от 26 юни 2014 г.), изменен и допълнен с Регламент (ЕС) 2017/1084 на Комисията от 14 юни 2017 г., Регламент (ЕС) 2020/972 на Комисията от 2 юли 2020 година, Регламент (ЕС) 2021/452 на Комисията от 15 март 2021 година, Регламент (ЕС) 2021/1237 на Комисията от 23 юли 2021 година, Регламент (ЕС) 2023/917 на Комисията от 4 май 2023 година и Регламент (ЕС) 2023/1315 на Комисията от 23 юни 2023 година, наричан по-нататък "Регламент (ЕС) № 651/2014".“

2. В ал. 2 след думите „Мерките за помощ“ се добавя „по чл.22а, ал. 9, ал. 10, т. 2 и ал. 12, чл.22в – чл.22е“.

**§ 2.** Вчл. 12 се правят следните изменения и допълнения:

1. Алинея 1 се изменя така:

„По реда на тази глава и на глава четвърта се насърчават инвестиции в дълготрайни материални и нематериални активи и свързаните с тях нови работни места, осъществявани на територията на Република България. Мерките по чл. 2а, ал. 2 се прилагат в съответствие с изискванията на Регламент (ЕС) № 651/2014.“

2. В т. 6 думите „най-малко от 40 на сто“ се заменят с „най-малко от 25 на сто“, а думите „приемливите разходи“ се заменят с думите „допустимите разходи“.

3. Точка 7 се изменя така:

„7. да създават и поддържат заетост, която да е пряко свързана с осъществяването на инвестиционния проект. При заявяване на мерките по чл. 22д и чл. 22е трябва да са изпълнени едновременно условията на чл. 14, параграф 9 от Регламент (ЕС) № 651/2014:

а) инвестиционният проект води до нетно увеличение на броя на служителите в съответния стопански субект в сравнение със средния им брой през предходните 12 месеца след приспадане от броя на създадените работни места на всички работни места, закрити през този период, изразени в единици труд за година;

б) всяко работно място е заето в срок до три години от приключването на инвестицията;

в) всяко работно място, създадено чрез инвестицията, се запазва в съответния регион за период от най-малко пет години от датата, на която на длъжността е назначено лице за първи път, или три години в случая на МСП, освен ако работното място е закрито между 1 януари 2020 г. и 30 юни 2021 г.“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 3.** В срок от три месеца от влизането в сила на този закон правилникът за прилагане на закона се привежда в съответствие с него и с Регламент (ЕС) № 651/2014.

**§ 4.** Законът влиза в сила от деня на обнародването му в „Държавен вестник”.